stanford-oval/wikipedia huggingface dataset:
Venäjän koripallon superliiga
Joukkueet kaudella 2009–2010

TsSKA Moskova
UNIKS Kazan
Himki BK
Moskovan Dynamo
Lokomotiv Rostov
Triumf Ljubertsy
BK Spartak Pietari
BK Krasnyje Krylja Samara
Universitet Jugra Surgut
Ural-Greit Perm
BK Jenisei Krasnojarsk
Mestari

| Kausi | Voittaja |
| --- | --- |
1992–1993: TsSKA Moskova
1993–1994: TsSKA Moskova
1994–1995: TsSKA Moskova
1995–1996: TsSKA Moskova
1996–1997: TsSKA Moskova
1997–1998: TsSKA Moskova
1998–1999: TsSKA Moskova
1999–2000: TsSKA Moskova
2000–2001: Ural-Greit Perm
2001–2002: Ural-Greit Perm
2002–2003: TsSKA Moskova
2003–2004: TsSKA Moskova
2004–2005: TsSKA Moskova
2005–2006: TsSKA Moskova
2006–2007: TsSKA Moskova
2007–2008: TsSKA Moskova
2008–2009: TsSKA Moskova
2009–2010: TsSKA Moskova
Aiheesta muualla

Virallinen kotisivu (Arkistoitu – Internet Archive) (venäjäksi) (englanniksi)
Wensleydale (juusto)

Wensleydalejuustoa.
Wensleydale Creamery Hawesin kaupungissa.
Wensleydale on nimensä mukaisesti Wensleydalen alueelta North Yorkshiresta Pohjois-Englannissa peräisin oleva lehmänmaidosta valmistettava juusto.
Wensleydalea pidetään yhtenä Yhdistyneen kuningaskunnan vanhimmista juustoista. Englannin normannivalloituksen jälkeen ranskalaiset sisterssiläiset munkit toivat mukanaan juustonvalmistuksen perinteitä mannermaalta ja he perustivat luostareita Yorkshiren alueelle. Juustoa valmistettiin alun perin lampaanmaidosta ja juusto muistutti ehkäpä nykypäivän roquefortjuustoa. Juustot saivat nimensä alueen laaksojen (engl. dale) mukaan. Kun luostarilaitos lakkautettiin 1500-luvulla juustonvalmistus siirtyi luostareilta paikallisille maatiloille. Wensleydalessa juustoa valmistettiin vanhaan tapaan aina 1600-luvulle saakka, jolloin lampaanmaito korvattiin lehmänmaidolla. Aina 1900-luvun alkuun juustoa valmistettiin lisäksi yksinomaan sinihomejuustona. Niin sanottua valkoista wensleydalea alettiin valmistaa 1900-luvun puolivälin jälkeen juustonvalmistusmenetelmien nykyaikaistuessa ja juusto sai samalla nykyisin tunnetun muotonsa. Viimeinen perinteistä wensleydalejuustoa valmistanut maatila suljettiin vuonna 1957. Nykyisin juuston suurin yksittäinen tuottaja on vuonna 1897 perustettu Wensleydale Creamery Hawesin kaupungissa. Wenslaydalessa valmistetulla juustolla on suojattu maantieteellinen merkintä.
Nykyinen wensleydalejuusto on väriltään valkoista, sekä koostumukseltaan kovaa ja murenevaa. Nykymenetelmien mukaan juustoa tehdessä siihen lisätään bakteerikanta ja juusto puristetaan. Juusto kypsyy noin neljä kuukautta ja sen makua on kuvailtu makoisaksi ja hunajaiseksi, minkä lisäksi sillä on sitruunainen sivumaku. Juustoa tarjoillaan usein juustotarjottimella tai Ploughman's lunch -aterian yhteydessä soseen kera. Pohjois-Englannissa juustoa tarjoillaan myös hedelmäkakun tai omenapiirakan kanssa.
Populaarikulttuurissa

Juuston valmistajaa uhkasi sulkeminen 1990-luvun alussa, mutta sen kysyntä kasvoi huomattavasti juuston oltua näyttävästi esillä Wallace ja Gromit -animaatioissa. Juustonvalmistaja sai luvan animaation tekijöiltä valmistaa "Wallace and Gromit Wensleydale" -juustoa, josta tulikin myyntimenestys.
Wensleydale oli yksi Monty Pythonin "Juustokauppa-sketsissä" mainituista juustoista. Lisäksi sketsin juustokauppiaan (Michael Palin) nimi oli "Henry Wensleydale", mikä osaltaan sekoitti asioita.
Aiheesta muualla

Wensleydale Creamery wensleydale.co.uk. (englanniksi)
Victor Borge

Victor Borge
Borgen kuva Norwegianin Boeing 737:n pyrstössä.
Victor Borge (s. Børge Rosenbaum, 3. tammikuuta 1909 Kööpenhamina, Tanska – 23. joulukuuta 2000 Greenwich, Connecticut, Yhdysvallat) oli tanskalais-yhdysvaltalainen pianisti ja koomikko.
Borge syntyi juutalaiseen muusikkoperheeseen Kööpenhaminassa vuonna 1909. Hän on kertonut joutuneensa jo lapsena esiintymään tuttavien ja sukulaisten kokoontumisissa ja kärsineensä toinen toistaan huonommista kotipianoista niin, että alkoi keksiä esityksiinsä ”ulkomusiikillisia” koomisia elementtejä. Hän opiskeli Tanskan kuninkaallisessa musiikkikonservatoriossa Kööpenhaminassa ja piti ensikonserttinsa Tivolissa vuonna 1927. Hän tuli jo parikymppisenä 1930-luvulla tunnetuksi koomikkona esiinnyttyään useissa revyissä ja elokuvissa.
Toisen maailmansodan alla Borge joutui juutalaisen syntyperänsä vuoksi pakenemaan Tanskasta Yhdysvaltoihin, josta hänen vaimonsa Elsie oli kotoisin. Borge matkusti SS American Legion -laivalla Petsamosta.
Hän ei aluksi puhunut lainkaan englantia, mutta opetteli kielen nopeasti elokuvista. Jo vuonna 1941 Borge esiintyi ensimmäisen kerran Bing Crosbyn radio-ohjelmassa. Seuraavana vuonna yhdysvaltalainen lehdistö nimitti hänet vuoden parhaaksi uudeksi radioesiintyjäksi. Yhdysvaltojen kansalaisuuden Borge sai 1947. Hänestä tuli pian hyvin suosittu radio-ohjelmien kautta.
Vuonna 1953 alkanut Borgen yhden miehen Broadway-show Comedy in Music esitettiin 849 kertaa, mikä oli monologinäytelmän silloinen ennätys. 1950-luvulla Borge esiintyi myös Las Vegasissa.
Borge esiintyi elämänsä loppuun asti. Yhden miehen lavaesiintymiset olivat osittain improvisoituja, mutta monet ohjelmanumerot toistuivat vuosikymmenestä toiseen. Toisinaan Borgella oli vieraana oopperalaulaja, ja tämä joutui yhtä lailla pilan kohteeksi kuin yleisökin.
Borge kirjoitti Robert Shermanin kanssa kirjat My Favorite Intermissions (1971) ja My Favorite Comedies in Music (1981).
Suomessa Victor Borge esiintyi muun muassa vuonna 1990 Tampere-talon vihkiäisissä.
Norwegian Air Shuttle on maalauttanut Borgen kuvan yhden Boeing 737-800 -koneen ja yhden Boeing 787-9 -koneen pyrstöön.
Levytykset

Phonetic Punctuation (Parts 1 and 2) (78rpm)
Blue Serenade/A Lesson In Composition (78rpm)
Brahms’ Lullaby/Grieg Rhapsody (78rpm)
Mozart Opera By Borge/All The Things You Are (78rpm)
Brahms, Bizet and Borge
Comedy in Music (1954, Columbia Records CL-554, julkaistu uudelleen CD:nä 1999)
Caught in the Act (1955 Columbia Records CL-646, julkaistu uudelleen CD:nä 1995)
Borge's Back (MGM E-3995)
Victor Borge (1962, MGM SE-3995P)
Great Moments of Comedy (1964, Verve V/V6 15044, uudelleenjulkaisu levystä Borge's Back)
Hans Christian Andersen (1966 Decca DL-34406)
13 Pianos Live in Concert (1975 Telefunken-Decca LC-0366)
Adventures of Piccolo, Saxie & Co. (Columbia Records CL-1223)
Concert Favorites (Columbia Records CL-1305)
A Victor Borge Program (Columbia Records CL-6013)
My Favorite Intervals (Pye 502)
Victor Borge - Live(!) (julkaistu uudelleen CD:nä 1992 - Sony Masterworks MDK 48482)
Two Sides of Victor Borge (1998)
Aiheesta muualla

Kuvia tai muita tiedostoja aiheesta Victor Borge Wikimedia Commonsissa
Victor Borge Internet Movie Databasessa. (englanniksi)
Sony BMG:n esittely (englanniksi)
A Tribute to Victor Borge (englanniksi)
Old Time Radio Researchers Groupin Victor Borge kokoelma archive.orgissa (englanniksi)
Willette Kershaw

Willette Kershaw noin vuonna 1911.
Willette Kershaw (17. kesäkuuta 1882 Clifton Heights, St. Louis, Missouri, Yhdysvallat – 4. toukokuuta 1960 Honolulu, Havaiji) oli yhdysvaltalainen näyttelijä mykkäelokuvissa.
Kershaw oli neljästi naimisissa; Richard Schuster (1923–?), W. K. Lamar, Albert Morrison (1909–?) ja David Sturges. Hänen siskonsa oli näyttelijä Elinor Kershaw, joka oli naimisissa Thomas H. Incen kanssa. Kershaw kuoli Honolulussa Havaijilla vuonna 1960.
Filmografia

Men (1918)
Cecilia of the Pink Roses (1918)
The Sporting Life (1918)
The Vortex (1928)
Aiheesta muualla

Willette Kershaw Internet Movie Databasessa. (englanniksi)
Willette Kershaw Internet Broadway Databasessa (englanniksi)
Zhang Xiangxiang

| Mitalit> Maa:   Kiina.Miesten painonnosto. Olympialaiset  | Mitalit> Maa:   Kiina.Miesten painonnosto. Olympialaiset  | Mitalit> Maa:   Kiina.Miesten painonnosto. Olympialaiset  | Maa:   Kiina> Miesten painonnosto. |
| --- | --- | --- | --- |
|  Kultaa | Peking 2008 | 62 kg |  |
|  Pronssia | Ateena 2000 | 56 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Havirov 2002 | 62 kg |  |
Zhang Xiangxiang (s. 16. kesäkuuta 1983) on kiinalainen painonnostaja.
Zhang voitti olympiakultaa 62 kilogramman painoluokassa 2008 Pekingin olympialaisissa yhteistuloksella 319 kilogrammaa (143 kg + 176 kg). Kuusi vuotta aikaisemmin hän voitti Havirovin MM-kisoissa kultamitalin työnnöstä (142,5 kg), tempauksesta (170 kg) sekä yhteistuloksesta (312,5 kg). Sydneyn olympialaisissa vuonna 2000 hän sijoittui 56 kilogramman painoluokasta pronssille. Samana vuonna hän saavutti Aasian mestaruuskisoista ykkössijan tempauksessa, kolmannen sijan työnnössä ja hopeaa yhteistuloksessa.
Zhang on 161 senttimetriä pitkä ja painaa 66 kilogrammaa.
Veli-Pekka Laitinen

| --- | --- |
Veli-Pekka Laitinen

Syntynyt: 30. lokakuuta 1976
Pelipaikka: Puolustaja
Syntymäpaikka: Hämeenlinna, Suomi
Mitat: 185 cm/82 kg
Kätisyys: Left
Sopimus joukkueeseen: 2008
Veli-Pekka Laitinen (s. 30. lokakuuta 1976 Hämeenlinna) on suomalainen jääkiekkoilija, pelipaikaltaan puolustaja.
Laitinen pelasi kaudet 1993–1997 HPK:ssa, mutta pääosin kuitenkin juniorijoukkueessa. Syksyllä 1997 mies siirtyi Vaasan Sportiin pelattuaan sitä ennen HPK:ssa 3 ottelua SM-Liigassa.
Kaudeksi 1998–1999 Laitinen siirtyi Pelicansin miehistöön ja oli nostamassa lahtelaiset SM-liigaan. Laitista pidetäänkin Lahdessa yhtenä parhaimpina pelaajahankintoina ikinä. Mies kehittyi Lahdessa nopeasti ja nousi heti SM-liigankin huippupuolustajien joukkoon.
Kauden 2000–2001 alkupuolella Laitista vaivasi kuitenkin ikävä vamma, mutta tästä toivuttuaan sama vahva tahti jatkui Pelicans-puolustajan otteissa. Kauden päätteeksi Laitisen tehotilastoon kirjattiin lukema +14 joka oli ylivoimaisesti joukkueen paras.
Kesällä 2002 Laitinen  siirtyi Ruotsin Elitserienin Brynäsiin. Kaksi kautta riittivät Laitiselle ja tämän jälkeen mies palasi lähtöruutuunsa Hämeenlinnaan, jossa kuitenkaan kausi ei alkanut kovinkaan kaksisesti ja vaikeudet jatkuivat läpi kauden.
Kausi 2005–2006 oli Laitiselle ja HPK:lle mestaruuskausi ja se sujui myös Laitisen osalta paremmin. Mies oli joukkueen tärkeimpiä puolustajia koko kauden.
Hienon kauden jälkeen HPK halusi jatkaa palveluitaan Laitisen kanssa ja he sopivat Veli-Pekan kanssa vuoden jatkosopimuksen. Kaudeksi 2007–2008 Laitinen valittiin HPK:n kapteeniksi, mutta koko joukkueen suoritus jäi pettymykseksi. Seuraavalle kaudelle Laitinen ei löytänyt seuraa, ennen kuin teki lyhyen sopimuksen Ruotsin HV71:n kanssa. Laitinen kuitenkin palasi pian Suomeen, tällä kertaa Rauman Lukkoon jossa pelasi kauden loppuun.
Saavutukset

Suomen mestaruus 2006, HPK
9 A-maaottelua (1+2)
Seurat

Vaasan Sport, Mestis
Pelicans, Mestis, SM-liiga
Brynäs,HV-71 Elitserien
HPK, Lukko Rauma, SM-liiga
Aiheesta muualla

Laitinen Jatkoaika.com:in sivustolla (Arkistoitu – Internet Archive)
You Only Live Once (kappale)

| ”You Only Live Once” The Strokes |
| --- | --- | --- |

Singlen tiedot
 Albumilta: First Impressions of Earth
 Julkaistu: 24. heinäkuuta 2006
 Tuottaja(t): Gordon Raphael David Kahne
 Tyylilaji: indie rock garage rock
 Kesto: 03.09
 Levy-yhtiö: RCA Rough Trade
The Strokesin muut singlet
| ”Heart in a Cage” 2006 | ”You Only Live Once” 2006 | ”Under Cover of Darkness” 2011 |
You Only Live Once on yhdysvaltalaisen rockyhtye The Strokesin kappale, joka julkaistiin kolmantena singlenä yhtyeen kolmannelta albumilta First Impressions of Earth 24. heinäkuuta 2006. ”You Only Live Once” nousi Yhdysvaltain Billboard Alternative -listalla parhaimmillaan sijalle 35.
Kappaleen alkuperäisen musiikkivideon on ohjannut Samuel Bayer. Toinen musiikkivideo julkaistiin toukokuussa 2007 ja sen on ohjannut Warren Fu.
Kappaleet > 7 tuuman vinyylijulkaisu

”You Only Live Once”
”Mercy Mercy Me (The Ecology)”
Venäjän kielet

Venäjän pohjoisosien, Siperian ja kaukoidän etniset vähemmistöt
Venäjä on erittäin monikielinen maa, jossa erilaisten kielten asema on turvattu myös paikallisella tasolla. Venäjän kielellä on siitä huolimatta vahva asema. Ethnologuen mukaan maassa puhutaan 117 elävää kieltä.
Venäjä ja venäläinen viittomakieli

Venäjän federaation perustuslain mukaan maan virallinen kieli kansallisella tasolla on venäjä. Vuoden 2020 perustuslain uudistuksen nojalla venäjän kieli ja etniset venäläiset ovat perustuslain mukaan Venäjän valtion määrittelevä kieli ja kansa.
Huolimatta Venäjän suuresta maapinta-alasta ja väestöstä, venäjän kieli on melko yhtenäinen ja murteellisia eroja on maan sisällä vähän. Perinteisesti jako on tehty pohjoisiin ja eteläisiin murteisiin, jossa Moskova toimii kahden alueen rajana.
Venäläistä viittomakieltä käyttää arviolta 120 000 henkilöä.
Federaatiosubjektien viralliset kielet

Venäjän federaatioon kuuluvat tasavallat saavat määritellä itselleen virallisia kieliä venäjän rinnalle.
| Federaatiosubjekti | Viralliset kielet  (venäjän lisäksi) | Lähde |
| --- | --- | --- |
|  Adygeia | adyge |  |
|  Altai | altai |  |
|  Baškortostan | baškiiri |  |
|  Burjatia | burjaatti |  |
|  Dagestan | "venäjä ja kaikki Dagestanin kansalaisten kielet" |  |
|  Hakassia | hakassi |  |
|  Ingušia | inguuši |  |
|  Kabardi-Balkaria | karatšai-balkaari |  |
|  Kalmukia | kalmukki |  |
|  Karatšai-Tšerkessia | Abaza |  |
|  Komi | komi |  |
|  Mari | mari |  |
|  Mordva | mokša, ersä |  |
|  Saha | jakuutti |  |
|  Pohjois-Ossetia-Alania | osseetti |  |
|  Tatarstan | tataari |  |
|  Tšetšenia | tšetšeeni |  |
|  Tšuvassia | tšuvassi |  |
|  Tuva | tuva |  |
|  Udmurtia | udmurtti |  |
Tasavaltojen lisäksi myös muut federaatiosubjektit saavat määritellä virallisia kieliä sellaisille alueille, joissa asuu etnisiä vähemmistöjä. Nämä kielet eivät kuitenkaan ole virallisia kieliä koko federaatiosubjektin alueella venäjän rinnalla..
Muut kielet

Kirkkoslaavia käytetään jonkin verran ortodoksisen kirkon piireissä ja kielellä on historiallisesti tärkeä rooli. Kirkkoslaavi ei ole venäjän kielen esimuoto, sillä kirkkoslaavi saapui Venäjän alueelle nimenomaan liturgisena kielenä, jota käyttivät jo slaavilaisia kieliä puhuvat kansat. Kirkkoslaavista venäjään tulleita sanoja ovat mm. одежда (vaatteet), помощь (apu) ja среда (keskiviikko)..
Venäjälle muuttaneiden keskuudessa yleisimmät kotikielet ovat englanti, saksa, ranska, turkki ja ukraina. Vuoden 2010 väestölaskennan mukaan englanti oli venäjän jälkeen maan puhutuin kieli, vaikkakin vain 7,5 miljoonaa kansalaista (5,48 % koko väestöstä) ilmoitti puhuvansa sitä. Venäjän jälkeen puhutuin kieli, jolla on maassa jonkinlainen virallinen asema, on tataari, jota puhui hieman vajaa 3 % koko maan väestöstä..
Havainnekuva venäläisestä näppäimistöstä
Wizards of the Sonic

| ”Wizards of the Sonic” WestBam |
| --- | --- | --- |

Singlen tiedot
 Julkaistu: kesäkuu 1994
 Formaatti: CDS
 Tuottaja(t): Klaus Jankuhn & WestBam
 Tyylilaji: tekno, trance
 Kesto: 17.26
 Levy-yhtiö: Urban, Low Spirit
WestBamin muut singlet
| ”Celebration Generation” 1993 | ”Wizards of the Sonic” 1994 | ”Bam Bam Bam” 1994 |
Wizards of the Sonic on WestBamin kappale. Se on tyyliltään elektronista tanssimusiikkia, ja kantavana teemana on Segan Mega Drive -pelikonsolin Sonic the Hedgehog 2 -pelin taistelukohtauksista lainattu melodia. Kappale julkaistiin singlenä Westbamin omalla Low Spirit -levymerkillä 1994 ja myös hänen Bam Bam Bam -albumillaan samana vuonna. Myöhemmin on julkaistu lisäksi erilaisia uudelleenmiksauksia.
Kappaleet > 12" vinyyli

Wizards of the Sonic (Original) – 7.19
Wizards of the Sonic (Subliminal) – 7.02
Aiheesta muualla

Wizards of the Sonic -single Discogs-sivustolla (englanniksi)
Zəngəzurin kansallispuisto

Zangezurin kansallispuiston logo.
Zəngəzurin kansallispuisto (azer. Zəngəzur Milli Parkı), perustettu vuonna 2003 nimellä Ordubadin kansallispuisto, on kansallispuisto Azerbaidžanissa. Suurin osa 42 797 hehtaarin kokoisesta alueesta sijaitsee Zəngəzur-vuorilla, ja keskilämpötilat vaihtelevat tammikuun 3–10 °C:sta heinäkuun 10–25 °C:seen. Suhteellisen korkealla sijaitsevalla alueella vallitsee vuoristoilmasto: kesät ovat kuivia ja suhteellisen kylmiä. Keskimääräinen sademäärä on 400–800 millimetriä vuodessa, ja kasvillisuus on tyypillistä vuoristokasvillisuutta.
Zəngəzurin kansallispuistossa elää 58 eläinlajia (35 selkärankaista ja 23 hyönteislajia) ja 39 kasvilajia, jotka on lueteltu Azerbaidžanin punaisessa kirjassa. Harvinaisia ja uhanalaisia lajeja ovat muun muassa leopardi, besoaarivuohi, mufloni ja maakotka, kaukasianteeri, isotrappi ja juovahyeena. Harvinaisia kasvilajeja ovat piikkiputket ja kämmekkäkasvilaji Himantoglossum hircinum.
Zəngəzurin kansallispuiston perustamisen tarkoituksena on säilyttää ja ennallistaa kasvistoa ja eläimistöä sekä vahvistaa luonnonkompleksien suojelua. Alueella harjoitetaan myös ekoturismia, ja rikkaan kasviston ja eläimistön ohella alueella on runsaasti historiallisia monumentteja.
Hallinnollisesti Zəngəzurin kansallispuisto sijaitsee Nahitševanin autonomisella alueella Culfan, Ordubadin ja Şahbuzin piirikunnissa.
Złotoryjan piirikunta

Złotoryjan piirikunta (puol. powiat złotoryjski) on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 43 490. Piirikunnan kaksi kaupunkikuntaa ovat Wojcieszów ja hallintokeskus Złotoryja. Neljä maalaiskuntaa ovat Pielgrzymka, Świerzawa, Zagrodno sekä Złotoryja ja niissä on kylien lisäksi yksi kaupunki; Świerzawa.
Złotoryjan piirikunnan työttömyysaste oli vuoden 2018 lopussa 13,2 prosenttia. Luku on huomattavan suuri sekä Ala-Sleesian voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Złotoryjan piirikunnassa arvioitiin olevan 43 490 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 45 672 ja sen ennakoidaan vuoteen 2050 mennessä pienenevän 33 684 asukkaaseen.  Alle 18-vuotiaiden arvioitiin vuoden 2019 lopussa muodostaneen 16,6 prosenttia piirikunnan väestöstä, työikäisten 61,3 prosenttia ja eläkeikäisten 22,1 prosenttia väestön keski-iän ollessa 42,4 vuotta. Elävänä syntyneiden määrä oli vuonna 2019 yhteensä 345 lasta.
Yhdystie 2444

Yhdystie 2444 alkupisteestä kuvattuna.
Yhdystie 2444 on yhdystie joka kulkee Ulvilan Friitalassa yhdystien 2443 kiertoliittymästä valtatien 2 sekä Tampere-Pori-radan ylittävän ylikulkusillan kautta yhdysteiden 2442 ja 2551 kiertoliittymään. Tien pituus on 500 metriä ja se sijaitsee lähes koko pituudeltaan edellä mainitulla ylikulkusillalla. Tien osoitenimenä on Siltatie koko matkalla.
Veli-Pekka Nutikka

| Veli-Pekka Nutikka> Henkilötiedot |
| --- | --- |
Syntynyt: 16. tammikuuta 1975 (ikä 49) Lappeenranta, Suomi
Kansalaisuus:   Suomi
Jääkiekkoilija
Lempinimi:  V-P, Vellu
Pelipaikka:  vasen laitahyökkääjä
Maila:  vasen
Pituus:  185 cm
Paino:  100 kg
Seura
Seura:  SaiPa
Sarja:  B-nuorten SM-liiga
Tehtävä:  apuvalmentaja
Pelaajaura
Pääsarjaura:  1995–2003
Seurat:  SaiPa (I-div.) KalPa (SML) JYP (SML) Lukko (SML) Hokki (Mestis) Ketterä (S-S) KooKoo (Mestis) PaKa (S-S)
Veli-Pekka Nutikka (s. 16. tammikuuta 1975 Lappeenranta) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 356 runkosarjaottelua tehopistein 19+30=49 ja keräten 187 jäähyminuuttia sekä seitsemän playoff-ottelua tehden kaksi maalia ja keräten kuusi jäähyminuuttia. Nutikka tunnettiin pelityyliltään lähinnä työteliäänä puolustavana hyökkääjänä, joka pelasi alemmissa ketjuissa ja viihtyi myös maalinedustatilanteissa. Hän ei tehnyt SM-liigassa kovin paljon tehopisteitä, vaikka Nutikka tosin oli junioreissa kohtuullisen tehokas ja häntä pidettiin melko lupaavana pelaajana. Nutikka toimii nykyään Saimaan Pallon A-nuorten SM-liigajoukkueen apuvalmentajana.
Pelaajaura > Maajoukkueura

Nutikka pelasi alle 20-vuotiaiden MM-kilpailuissa vuosina 1994 ja 1995, joista jälkimmäisessä turnauksessa hän oli Suomen paras maalintekijä kuudella osumallaan. Nutikka jakoi turnauksen maalipörssin kolmannen sijan kuuden muun pelaajan kanssa. Hän pelasi myös kolme B-maaottelua.
Valmentajaura

Kaudeksi 2007–2008 Nutikka siirtyi Ketterän Suomi-sarjajoukkueen apuvalmentajaksi Kari Weckströmille. Kesken kauden 2008–2009 hän kuitenkin jättäytyi tehtävistä siviilikiireiden vuoksi. Vuodet 2014–2016 Nutikka valmensi II-divisioonajoukkue PEPO Hockeyta.
Nutikka siirtyi kaudeksi 2016–2017 kasvattajaseuransa Saimaan Pallon A-nuorten SM-liigajoukkueen apuvalmentajaksi Janne Mälkiän johtamaan valmennustiimiin.
Vanhaenglanninbulldoggi

| Vanhaenglanninbulldoggi |
| --- | --- |

Avaintiedot
Alkuperämaa:   Pennsylvania,  Yhdysvallat
Määrä:  esiintyy Suomessa
Rodun syntyaika:  1970-luku
Alkuperäinen käyttö:  vahtikoira
Nykyinen käyttö:  seurakoira
Muita nimityksiä:  Olde English Bulldogge, Olde Bulldogge
Ulkonäkö
Paino:  uros yli 35 kg, narttu yli 30 kg
Säkäkorkeus:  uros yli 55 cm, narttu yli 50 cm
Väritys:  punainen, harmaa, brindle tai musta
Vanhaenglanninbulldoggi (Olde English Bulldogge) on Yhdysvalloista kotoisin oleva koirarotu.
Ulkonäkö

Vanhaenglanninbulldoggi on keskikokoinen koira. Rungoltaan se on vahvarakenteinen ja vanttera, mutta silti atleettinen. Karvapeite on lyhyt ja häntä on suora tai päästä kippura.
Luonne ja käyttäytyminen

Luonteeltaan rotu on ystävällinen, mutta aina valmis puolustamamaan isäntäänsä. Sille tyypillisiä piirteitä ovat myös päättäväisyys ja rohkeus.
Vanhaenglanninbulldoggi jalostettiin alun perin vahtimaan taloa ja pihapiiriä. Sen oli tarkoitus olla voimakas ja peloton kodin puolustaja, joka olisi valmis hyökkäämään kenen tahansa tunkeilijan kimppuun. Sen väitetään kykenevän tappelemaan kahta ihmistä vastaan yhtä aikaa.
Alkuperä

1970-luvun alussa Pennsylvanian Spring Grovessa David Leavitt aloitti jalostusohjelman, jonka tarkoituksena oli luoda uudelleen alkuperäisen tyyppinen englanninbulldoggi. Hän käytti kantarotuina englanninbulldoggia (50 %), bullmastiffia (16 %), amerikanbulldoggia (16 %) ja amerikanpitbullterrieriä (16 %). Tarkoitus oli saada aikaan atleettinen rotu, joka muistuttaisi varhaisten koirakirjojen piirroksia.
Terveys

Tätä rotua jalostettaessa on pidetty erityisen tärkeänä koiran terveyttä.
You Not Me

| ”You Not Me” Dream Theater |
| --- | --- | --- |

Singlen tiedot
 Albumilta: Falling into Infinity
 Julkaistu: 13. helmikuuta 1997
 Formaatti: CDS
 Tuottaja(t): Kevin Shirley
 Tyylilaji: progressiivinen metalli
 Kesto: 04.16
 Levy-yhtiö: EastWest
Dream Theaterin muut singlet
| ”Hollow Years” 1997 | ”You Not Me” 1997 | ”Home” 1999 |
You Not Me on Dream Theaterin kolmas ja viimeinen single yhtyeen albumilta Falling into Infinity. Se julkaistiin vuonna 1997 levymerkillä EastWest Records.
Kappaleet

You Not Me – 04.16 (edit)
You Not Me – 04.58 (album version)
Kokoonpano

James LaBrie – laulu
John Petrucci – kitara
John Myung – basso
Derek Sherinian – koskettimet
Mike Portnoy – rummut
Vain elämää – Kootut levytykset 1965–1990

| Vain elämää – Kootut levytykset 1965–1990 Irwin Goodman |
| --- | --- | --- |

Boksi-julkaisun tiedot
 Julkaistu: 2010
 Formaatti: 14CD
 Tyylilaji: iskelmä, pop rock, folk
 Levy-yhtiö: Warner Music
Irwin Goodmanin muut julkaisut
| Tähtisarja – 30 suosikkia 2006 | Vain elämää – Kootut levytykset 1965–1990 2010 | Vain elämää – 44 reteetä rallia 2010 |
Vain elämää – Kootut levytykset 1965–1990 on vuonna 2010 julkaistu kokoelmalevyboksi, johon on koottu lähes kaikki Irwin Goodmanin levyttämät kappaleet. Boksi sisältää 14 CD:tä, jotka sisältävät 327 laulua, sekä 228-sivuisen "Vain elämää"-kirjan. Kirja sisältää Veikko Salmen kirjoittaman muistelo-osuuden sekä Juha Rantalan kirjoittaman musiikillisen elämäkerran.
Valssi

Valssi on tietynlainen 3/4-tahtinen musiikki ja siihen tanssittava tanssi. Pääpaino on yleensä tahdin ensimmäisellä iskulla. Tyypillisimmillään valssissa pyöritään täysi käännös kahdella tahdilla eli kuudella askelella.